als_Latn dik_Latn sag_Latn
Edhe në këtë seancë opozita është larguar nga Parlamenti menjëherë pas debatit për trafikun e lendeve narkotike dhe mazhoranca ka vazhduar e vetme diskutimin e ligjeve të parashikuara në rendin e ditës. Me 75 vota është miratuar projekt-ligji për mjetet lundruese, për faljen e gjobave nga data 1 mars deri në 31 gusht të vitit 2013, ndryshimet në ligjin për pasaportat dhe projekt-ligjin për të drejtat e të burgosurve. Ndërkaq në Kuvend është depozituar edhe ndryshimi i vendimit për Komisionin e Reformës Territoriale, i cili zhbllokon vendimmarrjen në këtë komision duke shtuar numrin e përfaqësuesve të mazhorancës nga 8 në 9 anëtarë si dhe duke rregulluar vendimmarrjen në mënyrë që bojkoti i opozitës të mos bllokojë miratimin e reformës. Pritet një mbledhje e konferencës së kryetareve ditën e hëne e cila do të përcaktojë edhe seancën kur do të miratohet ky vendim që lejon mazhorancën të përfundojë e vetme reformën territoriale.
als_Latn